Aḥric amezwaru, nra deg-s ad d-nesbin amawal i smarsen wid ixedmen isefra-a, anda i aɣ-id-iban belli ṭṭuqten wawalen ibeṛṛaniyen ( awalen-agi kkan-d seg taɛrabt) s wazal n 459 (44%) n yimerḍilen, seg tagruma n wawalen i ɣef bedden isefra-agi s wazal n 1044 (100%) (ad qqimen 585 azal n 56% n wawalen n teqbaylit). Awalen-agi imerḍilen, nḥaz-iten,nerra-ten yal wa deg wemkan-is, d ayen i aɣ-id-yefkan ifmiḍiyen-agi: - Imerḍilen ikecmen deg usalaɣ n teqbaylit , llan 139 n wawalen, azal n 30,3% - Imerḍilen ur nekcim ara deg lqaleb n tmaziɣt, llan 136 n wawalen, azal n 29,6% - Awalen n taɛrabt ḥesri, llan 184 n wawalen, azal n 40,1% - Awalen yerzan ddin iman-is, llan 33 n wawalen, azal 7,2% - Ger 459(100%) n wawalen, llan 183 (39,9%) nesɛa-ten deg teqbaylit.